One Direction

**One Direction** – Londone suburta Anglijos-Airijos vaikinų grupė, kurią sudaro Niall Horan, Liam Payne, Harry Styles, Louis Tomlinson ir Zayn Malik. Jie pasirašė sutartį su Simono Cowello įrašų kompanija „Syco Records“ po to, kai užėmė trečiąją vietą septintame britų muzikinio šou „The X Factor“ sezone (2010 metais). Kiek vėliau jie sudarė sutartį JAV su „Columbia Records“. Tapus įžymiomis populiariosios muzikos ir kultūros figūromis, jų albumai *[[Up All Night (One Direction albumas)|Up All Night]]* (2011) ir *Take Me Home* (2012) sumušė keletą rekordų, pasiekė pasaulinės reikšmės geriausių albumų viršūnes, o albumų singlai „*What Makes You Beautiful*“ ir „*Live While We're Young*“ taip pat užėmė aukščiausias populiariausių dainų vietas.

Žiniasklaidai padedant žaibiškai pakilę į pramogų pasaulio aukštumas, „One Direction“ dažnai apibūdinami kaip vaikinų grupių atgimimo kibirkštis ir dalis naujosios „Britų invazijos“ į JAV. Nuo susikūrimo iki 2012&nbsp;m. lapkričio grupė jau buvo pardavusi daugiau kaip 15 milijonų albumų, singlų ir vaizdo klipų visame pasaulyje. Į ilgą jų pasiekimų sąrašą įeina septyni BRIT apdovanojimai ir trys „MTV Video Music“ apdovanojimai. „Billboard“ grupę titulavo geriausiais 2012 m. naujais atlikėjais, o MTV įtraukė juos į geriausių 2012&nbsp;m. atlikėjų sąrašą. Pasak įrašų kompanijos „Sony Music Entertainment“ vyriausiojo vadovo Nicko Gatfieldo, 2012&nbsp;m. birželį „One Direction“ verslo imperija siekė 50 milijonų JAV dolerių. 2015 metais Zayn paliko grupę. Po ,,Made in the A. M." albumo išleidimo kuriam laikui „One Direction“ grupė išėjo į pertrauką ir dabar dirba ties solo karjera.

## Istorija

### X faktorius, kūrimasis ir sutartis dėl įrašų (2010-2011)
2010&nbsp;m. Niall Horan, Zayn Malik, Liam Payne, Harry Styles ir Louis Tomlinson dalyvavo septintajame britų muzikinio šou „The X Factor“ sezone kaip solo atlikėjai. Nepavykus pasiekti „teisėjų namų“ kiekvienam atskirai vaikinų kategorijoje, viena iš svečių teisėjų Nicole Scherzinger pasiūlė jiems susijungti į bendrą vaikinų grupę ir „stovyklos“ metu 2010&nbsp;m. birželį Wembley arenoje, Londone, Anglijoje penketas buvo praleistas į kitą etapą. Grupė turėjo dvi savaites vienas kitam pažinti ir repetuoti. Harry Styles sugalvojo pavadinimą One Direction. Pirmąja daina, kurią atliko kaip grupė, vaikinai pasirinko akustinę dainos „*Torn*“ versiją. Per keturias savaites pasirodant gyvai jie liko vieninteliai Simono Cowello atstovai konkurse. Grupė greitai įgijo populiarumą Didžiojoje Britanijoje. One Direction pabaigė savo kovą X Faktoriuje užėmę trečiąją vietą ir iškart po finalo jų daina „*Forever Young*“, kuri turėjo būti išleista jeigu vaikinai būtų laimėję šou, buvo paviešinta internete. Po šiek tiek laiko buvo patvirtinta, kad One Direction pasirašė 2 milijonų vertės kontraktą su Simono Cowello įrašų studija Syco Records. Pirmojo jų albumo įrašinėjimas prasidėjo 2011&nbsp;m. sausį Los Andžele su prodiuseriu RedOne. One Direction licencijuota knyga „*One Direction: Forever Young (Our Official X Factor Story)*“ buvo išleista HarperCollins 2011&nbsp;m. vasarį ir netrukus užėmė pirmąją vietą „The Sunday Times“ bestselerių sąraše. Tą patį mėnesį vaikinų grupė ir kiti X Faktoriaus dalyviai sudalyvavo X Factor Live ture. Turo metu grupės pasirodymus matė virš 500,000 žmonių visoje Britanijoje. Kai 2011&nbsp;m. balandį turas baigėsi, grupė tęsė darbą su savo debiutiniu albumu. Įrašų sesijos vyko Stokholme, Londone ir Los Andžele. One Direction dirbo su prodiuseriais Carl Falk, Savn Kotecha, Steve Mac, Rami Yacoub ir daugeliu kitų.

### ''Up All Night'' ir tarptautinis proveržis (2011-2012)
2011&nbsp;m. rugsėjį išleistas debiutinis One Direction singlas „*What Makes You Beautiful*“ iškart atsidūrė Didžiosios Britanijos topo viršūnėje ir tapo visų laikų dažniausiai iš anksto užsisakytu singlu. Vėliau pasirodę albumo singlai „*Gotta Be You*“ ir „*One Thing*“ abu atsidūrė UK Singles Chart pirmajame dešimtuke. 2011&nbsp;m. lapkritį jie pasirašė kontraktą su Columbia Records Jungtinėse Amerikos Valstijose. Steve Barnettas, Columbia Records bendrasavininkis, pasakė, kad nuspręsti pasirašyti sutartį su One Direction nebuvo sunku. „Kiti atlikėjai toje kategorijoje yra senyvo amžiaus. Tiesiog pamaniau, kad toje vietoje atsirado tuštumai r šie vaikinai galėtų ją užpildyti. „ „*What Makes You Beautiful*“ JAV buvo išleistas 2012&nbsp;m. vasarį, kur jis debiutavo Billboard Hot 100 tope 28-oje vietoje ir tapo aukščiausiu britų atlikėjo debiutu nuo 1998&nbsp;m. Singlas pakilo iki 4 topo vietos, o jo įrašų JAV buvo parduota virš 3 milijonų. Atvykus į JAV 2012&nbsp;m. vasarį, One Direction pradėjo reklamą radijuje ir sudalyvavo pirmajame ture Šiaurės Amerikoje kaip vaikinų grupės Big Time Rush turo pradedantieji atlikėjai. Pirmąsyk JAV televizijoje grupė pasirodė The Today Show laidoje kovo 12 d., 2012&nbsp;m. Rockefellerio centre, kur pamatyti grupės susirinko apytiksliai 15,000 fanų. Kritikų gerai įvertintas už patrauklumą paaugliams klausytojams, One Direction pirmasis studijinis albumas *Up All Night* pasauliniu mastu buvo išleistas 2012&nbsp;m. pradžioje. Jis tapo greičiausiai parduodamu Didžiosios Britanijos albumo 2011 metais ir atsidūrė šešiolikos šalių topų viršūnėse. Albumas taip pat pasiekė pirmąją vietą US Billboard 200 tope ir vaikinų grupė tapo pirmąja britų grupe JAV topų istorijoje su debiutiniu albumu pasiekusia topo viršūnę. Už šį nuopelną grupė buvo įtraukta į Gineso rekordų knygą. *Up All Night* taip pat tapo pirmu vaikinų grupių istorijoje albumu, kurio pardavimai viršijo 500,000 skaitmeninių kopijų JAV, ir iki 2012&nbsp;m. rugsėjo buvo pardavę virš 3 milijonų kopijų visame pasaulyje.

One Direction dalyvavo 2012&nbsp;m. BRIT apdovanojimuose, kuriuose daina „*What Makes You Beautiful*“ laimėjo apdovanojimą kaip geriausias britų singlas *(Best British Single)*. 2012&nbsp;m. balandį amerikiečių grupė tokiu pačiu pavadinimu užpildė prekės ženklo teisių pažeidimo ieškinį. Jame teigiama, jog JAV grupė naudojo šį pavadinimą jau nuo 2009&nbsp;m., įrašė du albumus ir užpildė prašymą įregistruoti grupės pavadinimą JAV 2011&nbsp;m. vasarį. JAV grupė teigė, kad pagal ieškinį jiems priklauso tris kartus didesnis pelnas nei iki tol buvo uždirbusi britų grupė, taip pat suma žalai kompensuoti siekianti 1 milijoną dolerių. Ieškinyje buvo teigiama, kad Syco ir Sony Music „nusprendė ignoruoti ieškovo teises ir sąmoningai pažeidė jas“ po to, kai 2011&nbsp;m. pradžioje sužinojo, kad abi grupės turi tokį patį pavadinimą. Kiek vėliau Syco Records pateikė atsakomąjį ieškinį, teigiantį, kad JAV grupė bandė pasipelnyti iš One Direction sėkmės ir kad britų vaikinų grupė buvo pirmoji, pavartojusi šį pavadinimą. 2012 rugsėjį BBc pranešę, kad britų grupė laimėjo ginčą dėl teisės į pavadinimą; JAV grupė pakeitė savąjį į Uncharted Shores. Apie pavadinimo pakeitimą buvo pranešta kartu su žinia, kad abi grupės patenkintos bylos rezultatu.

2011&nbsp;m. gruodį One Direction pradėjo pirmąjį koncertinį turą Didžiojoje Britanijoje pavadinimu *Up All Night Tour*. 2012&nbsp;m. pradžioje jie paskelbė koncertų Australijoje, Azijoje bei Šiaurės Amerikoje datas (nuo 2012&nbsp;m. balandžio iki liepos). Turas, kurį sudarė 62 koncertai, buvo teigiamai įvertintas ir iš kritikų, ir iš komercinės pusės. Grupės koncertinio turo įrašas *Up All Night: The Live Tour* buvo išleistas 2012&nbsp;m. gegužę. DVD pasiekus 25 šalių topų viršūnes, jo pasauliniai pardavimai perkopė 1 milijoną kopijų. One Direction pirmoji licencijuota amerikietiška knyga „*Dare to Dream: Life as One Direction*“ buvo išleista 2012&nbsp;m. gegužės 22 d. ir iškart užėmė The New York Times bestselerių sąraše pirmąją vietą. 2012&nbsp;m. birželį Nickas Gatfieldas, Sony Music Entertainment vyriausiasis vadovas, teigė, kad tikisi jog grupės verslo imperija per 2013&nbsp;m. pasieks 100 milijonų JAV dolerių. "Tai ko jūs galbūt nežinote apie One Direction yra faktas, kad jie jau dabar yra atstovauja 50 milijonų JAV dolerių vertės verslą ir mes tikimės, kad per ateinančius metus šis skaičius padvigubės. " 2012&nbsp;m. rugpjūtį grupės įrašų pardavimai viršijo 8 milijonus singlų, 3 milijonus albumų ir virš 1 milijono DVD. Tą patį mėnesį jie atliko dainą „*What Makes You Beautiful*“ 2012&nbsp;m. Vasaros Olimpinių Žaidynių uždarymo ceremonijoje Londone, kuri simbolizavo ateinančių 2016&nbsp;m. žaidynių organizavimo perdavimą Rio de Žaneirui. 2012&nbsp;m. rugsėjo 6 d. One Direction taip pat tapo ir daugiausiai apdovanojimų pelniusiais atlikėjais 2012&nbsp;m. MTV Video Music apdovanojimuose, kuriose jiems atiteko trys nominacijos, įskaitant ir geriausio naujo atlikėjo (*Best New Artist*) nominaciją.

### ''Take Me Home'' ir pasaulinis turas (2012-2013)
One Direction antrasis studijinis albumas *Take Me Home* buvo išleistas 2012&nbsp;m . lapkritį. The Independent 2012&nbsp;m. balandį pranešė, kad Cowellas metė iššukį „patiems sėkmingiausiams“ muzikos pasaulio dainų autoriams, kad šie varžytųsi dėl vietos naujajame One Direction albume. Dee Demirbagas, žmogus, atsakingas už tarptautinius atlikėjus ir jų repertuarą BMG Rights Management Skandinavijoje, teigė: „Vaikinų grupei pasiekti proveržį JAV yra be glo svarbu visoje muzikinėje industrijoje, tagi galite įsivaizduoti, kad konkurencija tarp leidėjų ir dainų autorių, kad gautų takelį kitame One Direction albume, yra nežmoniškai didelė“. 2012&nbsp;m. gegužę One Direction pradėjo įrašinėti albumą Stokholme, Švedijoje. Pagrindinis albumo singlas „*Live While We’re Young*“, kuris buvo išleistas 2012&nbsp;m. rugsėjį, pakilo į top dešimtuką beveik kiekvienoje šalyje, kurios topuose startavo ir pasiekė visų laikų aukščiausius pardavimus kaip ne JAV atlikėjai Junginėse Amerikos Valstijose. Abiem, albumui ir jo antrajam singlui „*Little Things*“, paeiliui debiutavus pirmoje topų vietoje Didžiojoje Britanijoje, One Diection tapo jauniausia visų laikų grupe Britanijos topų istorijoje pasiekusia tokį rezultatą. Per pirmąją savaitę buvo parduota ir virš 540,000 kopijų *Take Me Home* albumo JAV, jis debiutavo pirmoje Billboard 200 vietoje. Grupė tapo pirmąja britų grupe, kurios abu albumai, ir debiutinis, ir antrasis, pateko tiesiai į JAV topo viršūnę, taip pat kaip ir į dar 34 kitų šalių topų pirmąsas vietas.

One Direction atliko „*Little Things*“ 2012&nbsp;m. Royal Variety pasirodyme, stebint karalienei Elžbietai II, ir ta pačia daina pradėjo išparduotą šou Niujorko Madison Square Garden 2012&nbsp;m. gruodžio 3 d. 2013 metų vasarį, One Direction išleido perdainuotą dainų „One Way Or Another“ bei „Teenage Kicks“ versiją pavadinimu „One Way Or Another (Teenage Kicks)“, kuri buvo paskirta labdaros kampanijai *Comic Relief*. Grupė atliko dainą per 2013&nbsp;m. BRIT apdovanojimus, kuriuose jie taip pat laimėjo ir naujai sukurtą *Pasaulinio Pasisekimo* (*Global Success*) apdovanojimą. Netrukus po to, Official Charts kompanija pranešė, kad vien per 2013&nbsp;m. vasarį One Direction pardavė daugiau nei 2,425,000 įrašų. 2013&nbsp;m. vasarį One Direction pradėjo savo antrąjį pasaulinį turą pavadinimu *Take Me Home*. Koncertinis turas susideda iš daugiau nei 100 pasirodymų Europoje, Šiaurės Amerikoje, Australijoje ir Azijoje. Bilietų pardavimai pasiekė 300,000 per pirmąją išleidimo dieną Didžiojoje Britanijoje ir Airijoje, į kuriuos įėjo ir šeši išparduoti koncertai Londono O2 arenoje. Australijos ir Naujosios Zelandijos rinkoje pelnas iš bilietų pardavimų pasiekė 15,7 milijonus JAV dolerių; visi 190,000 bilietai į koncertus Australijoje ir Naujojoje Zelandijoje buvo išparduoti. 2012&nbsp;m. lapkritį Sony Pictures Management paskelbė, kad šiuo metu yra kuriamas 3D biografinis filmas apie grupės narius ir veiklą. Filmą režisuos Morganas Spurlockas, prodiusuos Spurlockas, Benas Winstonas, Adamas Milano ir Simonas Cowellas. Filmą 2013&nbsp;m. rugpjūčio 30 d. išleis TriStar Pictures. Į filmą bus įtraukta ir daina pavadinimu "Best Song Ever", išleista 2013 m. liepos 22 d., kuri taip pat yra ir grupės trečiojo grupės albumo pagrindinis singlas. Albumas, grupės narių apibūdintas kaip brandesnis ir "turintis daugiau roko elementų" nei jų ankstesni darbai, numatytas išleisti 2013 m. pabaigoje. Pirmasis jų stadionų turas Where We Are prasidės 2014 m. balandį. Vaikinų grupė taip pat pranešė, kad 200,000 svarų, surinktų iš bilietų pardavimų, paaukos Stand Up to Cancer labdaros organizacijai.

## Muzikinis stilius
One Direction debiutinis studijinis albumas *Up All Night* (2011) dažniausiai apibūdinamas kaip pop muzikos įrašas, turintis teen pop, dance pop, pop rock bei power pop elementų ir electropop ir rock įtakos. Digital Spy atstovas Robertas Copsey apibūdino albumą kaip „jaunatviško popso kolekciją su užkrečiančiais priedainiais“, o The New York Times laikė jį „pilnu lengvo roko paveikto popso, džiugiu ir kartais išmaniu“. Billboard atstovas Jasonas Lipshutzas pripažino, kad albumas demonstruoja skambesio originalumą, kuris „buvo būtinas vaikinų grupių judėjimo atgimimui“. Dainos „*One Thing*“ ir „*What Makes You Beautiful*“ išskiriamos kaip power pop ir pop rock žanrų pavyzdžiai, mat jos pasižymi „stipriais“ gitaros rifais ir „įtaigiais“ priedainiais.

Žvelgiant iš vokalinės, gyvo atlikimo pusės Erica Futterman iš Rolling Stone teigė, kad jų pasirodymai atskleidžia „Horano gebėjimą groti gitara, kaip ir žavingus One Direction narių balsus. Visiškai nereikia jaudintis dėl pritariančiojo vokalo ar netikusios natos&nbsp;– malonus pastebėjimas pop grupės pasirodyme. „ Herald Sun atstovas Cameronas Adamsas manė, kad One Direction turi „galingus pop balsus“. Melody Lau iš National Post rašė, kad „lengva pasiklysti jų tobulame įvaizdyje ir išpuoselėtose išvaizdose, tačiau kažkur tarp galybės įsimylėjusių fanių yra vaikinai, kurie tikrai geba dainuoti ir linksminti, „ Jane Stevenson iš portalo Canoe pripažino, jog „nesitikėjo, kad jie tikrai gebės dainuoti koncerte. „ The Washington Post rašytojas Chrisas Richardsas nesutiko su daugelio kritikų nuomone, pareikšdamas, kad „žiūrint į penkis vaikinukus buvo sunku įsivaizduoti, jog kuris nors iš jų taps Justinu Timberlake, Ricky Martinu ar Bobby Brownu, kai grupė išsiskirstys. Bei vieno balsas neišsiskiria. „ Mike Wassas iš Idolator jautė One Direction „stebėtinai pasisekusias pastangas“ atliekant Kings Of Leon dainą „*Use Somebody*“, kurios įrodė, jog grupė yra „daugiau nei pajėgi“ toliau vystyti savo muziką.

## Įvaizdis

Neilas McCormickas iš The Daily Telegraph paskelbė straipsnį apie One Direction sėkmės Šiaurės Amerikoje preižastis, pažymėdamas, kad amerikiečiai paliko muzikinėje rinkoje plyšį ir teigdamas, jog Justino Bieberio staigus išgarsėjimas pademonstravo, kad rinkoje tebebuvo vietos „švariai ir tvarkingai, sveikai, baltesnei negu balta, viduriniosios klasės tėvams įtinkančiai pop muzikai: mieliems ir simpatiškiems vaikinams. Ir kas gi galėtų būti geriau už vieną mielą vaikiną, jeigu ne penki? „ Billas Werde, Billboard žurnalo atstovas, komentavo, kad „yra daugybė galimybių, didžiulė geroji pusė, jog didelis talentas su tokia išvaizda yra tobulas šturmas masinio fenomeno link. „

Sonny Takharas, vyriausias Syco Records vadovas, priskiria šį žaibišką išpopuliarėjimą socialinės žiniasklaidos galiai. "Kartais jauti, jog daina yra užkabinanti, tačiau šį kartą tai ne tik pavienis kūrinys&nbsp;– tai visa grupė, " jis teigė. "Tai realybė. Žiniasklaida tapo naujuoju radiju, niekuomet prieš tai atlikėjas nebuvo šitaip išgarsintas. " Willas Bloomfieldas, grupės vadybininkas, pridėjo: „šie vaikinai gyvena internete, kaip ir jų fanai. „ Jų vadyba naudotis Twitter samdo žiniasklaidos komandą ir patys nariai tuo užsiima, todėl „tai padeda sukurti iliuziją, kad jie negali būti dar arčiau savo fanų. „ 2012&nbsp;m. liepą One Direction Twitter anketa turėjo virš 5 milijonų pasekėjų, kasdieną anketą ima sekti apytiksliai 20,000 socialinio tinklalapio narių. Kiekvienas grupės narys turi sau būdingą būdo bruožą: Horanas yra „mielas“, Malikas „tylus ir paslaptingas“, Payne „jautrus ir supratingas“, Stylesas yra „žavingasis“, o Tomlinsonas vadinamas „linksmuoju“. Horanas pakomentavo One Direction kaip grupę: „Žmonės mano, jog vaikinų grupė visiškai ištobulinta ir rengiasi vienodais drabužiais. Mes esame vaikinai grupėje. Mes bandome sukurti kažką kitokio, negu tipiškas vaikinų grupės įvaizdis. Mes bandome atlikti skirtingų stilių muziką ir stengiamės būti savimi, o ne tobulai išpuoselėtais gražuoliais. „ Leah Collins, rašydama National Post, pažymėjo, jog One Direction tikrai sekasi pastarajame frote, "turbūt labiausiai tai matoma iš to, kad grupė save pristato kaip tipiškus, linksmus ir nesuvaržytus paauglius vaikinus&nbsp;– pavyzdžiui, jie skelbia juokingus video įrašus YouTube arba girtauja apdovanojimų šou metu. " Rašydama The Observer Kitty Empire manė, kad „šokių choreografija yra esminis dalykas vaikinų grupėms ar bent jau 90-ųjų Take That ir 2000-ųjų pabaigos JLS.

## Nariai

### [[Niall Horan]]

**Niall James Horan**, gimęs 1993&nbsp;m. rugsėjo 13 d., yra kilęs iš Mulingaro, County Westmeatho, Airijos. Jo tėvai yra Maura Gallagher ir Bobby Horanas, vaikinas turi vyresnįjį brolį Gregą. Jų tėvai išsiskyrė, kai Niallui buvo penkeri. Jis ir jo brolis kelerius metus gyveno tarp tėvo ir motinos namų, kol galiausiai nusprendė gyventi su savo tėvu Mullingare. Horanas mokėsi Coláiste Mhuire, Krikščionių Brolių berniukų mokykloje. Jis priklausė mokyklos chorui, kuris kasmet atlikdavo pasirodymus Kalėdų proga.

Prieš dalyvavimą X Faktoriuje, jis pasirodydavo savo gimtajame krašte, buvo pradedantysis Lloydo Danielso atlikėjas koncerte Dubline. Horanas grojo gitara nuo pat vaikystės. Vaikinas taip pat teigė, jog yra „didelis svingo“ fanas, o jo mėgstamiausi atlikėjai yra Frankas Sinatra, Deanas Martinas ir Michaelas Bublé. Horanas mėgsta roko muziką ir yra The Eagles, Bon Jovi bei The Script fanas. 

2016-ųjų rugsėjį atlikėjas pasirašė solo sutartį su Capitol Records. Tų pačių metų rugsėjo 29 dieną išleistas debiutinis solo singlas "This Town". 

### [[Zayn Malik]]

**Zayn Jawadd Malik**, gimęs 1993&nbsp;m. sausio 12 d., yra kilęs iš Bradfordo, vakarų Jorkšyro, Anglijos. Jo tėvai yra Britanijos pakistanietis Yaseras Malikas ir anglė Tricia Brannan, jis turi vieną vyresniąją seserį Doniya ir dvi jaunesnes seseris Waliyha ir Safaa. Jis užaugo Rytų Bowlinge, mokėsi Lower Fields pradinėje mokykloje, vėliau Tong vidurinėje mokykloje, kuri yra pagrindinė regione. Malikas nepritapo pirmosiose dviejose mokyklose dėl savo maišytos kilmės ir po mokymo įstaigų keitimo, būdamas dvylikos, vaikinas galiausiai ėmė didžiuotis savo išore.

Dalyvaudamas X Faktoriaus atrankoje jis sakė, kad „ieškojo patirties“. Malikas mėgsta urban stiliaus muziką, nes užaugo klausydamas R&B bei repo. Kitas jo mėgstamas atlikėjas, kaip ir kitų One Direction narių, yra Bruno Mars ir vaikinas apibūdina jį kaip „svajonių atlikėją, su kuriuo reikėtų sudainuoti duetu. „ Malikas yra priklausomas nuo cigarečių; 2011&nbsp;m. pabaigoje jis išreiškė norą mesti rūkyti. Malikas sykį Twitter tinklalapyje parašė frazę „La ila ha ill lalla ho muhammed door rasoolalah“, kuri yra žinoma kaip Islamo religijos išpažinimas, reiškiantis „Nėra kito Dievo kaip tik Alachas ir kito jo pranašo kaip Mahometas. „ 

2015 m. paliko grupę, sakydamas, kad neatitinka muzikos žanrai. 2016 m. išleido savo albumo *Mind of Mine* pagrindinę dainą *Pillowtalk*, po kurio laiko buvo išleista ir dar viena daina - *It's You*. 

2021 m. išleido trečiąjį albumą „Nobody is Listening“. 

### [[Liam Payne]]

**Liam James Payne**, gimęs 1993&nbsp;m. rugpjūčio 29 d. - miręs 2024 m. spalio 16 d., buvo kilęs iš Volverhamptono, vakarų Centrinės Anglijos grafystės, Anglijos. Vaikinas gimė trimis savaitėmis per anksti tėvams Karen ir Geoffui. Jis turi dvi vyresnes seseris Ruth ir Nicola. Iki ketverių metų jam buvo reguliariai atliekami testai ligoninėje ir gydytojai pastebėjo, kad vienas iš jo inkstų buvo randuotas ir nefunkcionuojantis. Kad su skausmu kovoti būtų lengviau kiekvieną rytą ir vakarą Payne turėjo būti suleistos 32 vaistų injekcijos. Besimokydamas mokykloje, jis labai įsitraukė į sportinę veiklą. Payne buvo pašaipų objektas vidurinėje mokykloje ir todėl jam būnant dvylikos teko lankyti bokso pamokas, kad gebėtų apsiginti nuo priekabiautojų. Jis buvo muzikos technologijų studentas Volverhamptono miesto koledže.

Payne sykį teko pasirodyti prieš 26,000 žmonių minią per Volverhamptono Wanderers futbolo rungtynes. Vaikinas 2008&nbsp;m. pirmą sykį sudalyvavo Britanijos X Faktoriaus penktojo sezono atrankoje, kai buvo keturiolikos. Jis pasiekė „teisėjų namų“ etapą, tačiau Cowellas manė, kad vaikinas dar nepasiruošęs konkursui ir paprašė jo sugrįžti po dvejų metų. Payne teigia, kad vienas iš didžiausių jo pavyzdžių yra Justinas Timberlake. Jis taip pat pasakojo, kad jį įkvepia grupės Take That narys Gary Barlow. 

Nuo 2016 metų pradžios bendravo su žinoma britų pop muzikos atlikėja Cheryl Cole. Po ilgų spėlionių 2017 metais oficialiai patvirtinta, kad Liam Payne ir Cheryl laukiasi pirmagimio. Tais pačiais metais kovo 22 dieną gimė berniukas kurio vardas Bear.

### [[Harry Styles]]

**Harry Edward Styles**, gimęs 1994&nbsp;m. vasario 1 d., yra kilęs iš Holmes Chapel miestelio, Cheshire grafystės, Anglijos. Jis buvo Holmes Chapel valstybinės mokyklos mokinys. Vaikino tėvai yra Anne Cox ir Desas Stylesas, jis turi vyresnę seserį Gemmą. Stylesui buvo septyneri, kai jų tėvai išsiskyrė, o mama 2013 metais ištekėjo dar sykį. Po skyrybų vaikinas, jo sesuo ir motina išsikraustė iš Cheshire, o jam būnant dvylikos vėl grįžo į Holmes Chapel. Prieš dalyvavimą X Faktoriuje šešiolikmetis Stylesas dirbo W. Mandeville kepykloje Holmes Chapel miestelyje.

Styles buvo pagrindinis grupės White Eskimo vokalistas, kurios nariai buvo gitaristas Haydnas Morrisas, bosistas Nickas Cloughas ir būgnininkas Willas Sweeny. Kartą jie sudalyvavo grupių kovų konkurse ir užėmė jame pirmąją vietą. Nuo pat vaikystės Styles mėgo dainuoti ir pabrėžė, jog Elvis Preslis buvo vienas iš jo įkvėpėjų. Jis taip pat teigia, jog žavisi Preslio karjeros pradžia. Vaikino mėgstami atlikėjai ir įkvėpimo šaltiniai taip pat yra ir grupės Foster The People, Coldplay bei Kings Of Leon. Styles teigia, jog X Faktorius suteikė jam „daug daugiau“ pasitikėjimo savimi kaip atlikėjui. Styles sako, kad jis dažnai stebi Coldplay vokalistą Chrisą Martiną norėdamas gauti įkvėpimo pasirodymams. Vaikinas taip pat teigia, jog kol jis augo The Beatles darė jam didelę įtaką, nes jo tėvas dažnai leisdavo jų muziką. 

Grupės pertraukos metu, atlikėjas pasinėrė į aktorystę ir 2017 metais debiutuos Christoperio Nolano karinėje dramoje "Dunkirk". Taip pat 2017 m. Harry Style's išleido albumą "Harry Styles" ir 2019 metais išleido antrą solo albumą "Fine Line".

### Louis Tomlinson

**Louis William Tomlinson**, gimęs 1991&nbsp;m. gruodžio 24 d., Louiso Troy Austino vardu, yra kilęs iš Donkasterio, pietų Jorkšyro, Anglijos. Jo tėvai yra Johannah Puolson ir Troy Austinas, kurie išsiskyrė, kai vaikinas buvo jaunas. Motinai susituokus antrąjį kartą jis pasirinko savo patėvio Marko Tomlinsono pavardę. Vaikinas turi penkias jaunesnes pusiau seseris. Dvi iš jų, būdamos kūdikiais, turėjo vaidmenis televizijos šou Fat Friends, todėl Tomlinsonas galėjo kartu dalyvauti filmavimuose kaip papildomas aktorius. Po televizijos šou, jis ėmė lankyti vaidybos mokyklą Barnsley mieste. Vaikinas atliko epizodinius vaidmenis ITV1 draminiame filme *If I Had You* ir BBC filme *Waterloo Road*. Jis buvo šeštaklasis Hall Cross valstybinėje mokykloje ir mokinys Hayfield mokykloje. Tomlinson atskleidė, jog jam nepavyko A raidėmis užbaigti pirmųjų metų Hayfield mokykloje, todėl jam teko grįžti į Hall Cross ir iš naujo mokytis praėjusių metų kursą. Jis turėjo daugybę darbų, įskaitant darbą Vue kino teatre ir Donkasterio Rovers futbolo stadione, kur jis dirbo padavėju labdaringuose renginiuose.

Būdamas mokinys Hall Cross mokykloje, Tomlinsonas pasirodė keliuose muzikinių kūrinių pastatymuose. Vaikinas atskleidė, jog jam teko atlikti pagrindinį Danny Zuko vaidmenį Hall Cross mokyklos miuziklo Grease pastatyme ir kad būtent tas pasirodymas motyvavo jį sudalyvauti X Faktoriaus atrankoje. Tomlinsonas teigia, jog Robbie Williamsas yra didžiausias jo įkvėpimas ir dievaitis. Duodamas interviu Now žurnalui, jis pasakojo: „Visada mylėjau Robbie. Jis toks įžūlus, geba bet kaip išsisukti iš situacijos. Jo pasirodymai yra neįtikėtini. „ Jis taip pat giria atlikėją Ed Sheeran, apibūdindamas jį kaip „fenomenalų. „

2013 m. rugpjūtį Louis tapo nekontraktiniu Doncaster Rovers futbolo klubo žaidėju, kad surinkti pinigai būtų paaukoti Bluebell Wood labdaros kampanijai.

2016 m. Louis Tomlinson tapo tėvu. Jo sūnaus vardas Freddie Reign Tomlinson.

2020 m. sausį Louis išleido debiutinį albumą „Walls“ ir vėliau paskelbė apie pasaulinį albumo turą.

## Diskografija
* *[[Up All Night (One Direction albumas)|Up All Night]]* (2011)
* *[[Take Me Home (One Direction albumas)|Take Me Home]]* (2012)
* *[[Midnight Memories]]* (2013)
* *[[Four (One Direction albumas)|Four]]* (2014)
* *[[Made in the A.M.]]* (2015)

## Koncertiniai turai
* Up All Night turas (2011-12)

* Take Me Home turas (2013)

* Where We Are turas (2014)

* On The Road Again turas (2015)

## Filmografija
{| class="wikitable"
|-
! style="background:#B0C4DE;" colspan="4"| Televizija
|-
! style="background:#B0C4DE;" | Metai
! style="background:#B0C4DE;" | Pavadinimas
! style="background:#B0C4DE;" | Vaidmuo
! style="background:#B0C4DE;" | Pastabos
|-
|2010&nbsp;m.
|The X Factor
|Dalyviai
|One Direction buvo suformuoti ir užbaigė konkursą užėmę trečiąją vietą septintajame sezone
|-
|2011&nbsp;m.
|ITV2 specialioji laida *One Direction: A Year in the Making*
|Jie patys
|Laida pasakojo One Direction biografiją iki trečiosios vietos X Faktoriuje užėmimo 2010&nbsp;m.
|-
|rowspan="4"|2012&nbsp;m.
|Projektas *Dancing on Ice*
|rowspan="2"|Muzikiniai svečiai
|“Pop Savaitė“ (7 laida, 5 savaitė)
|-
|Laida „Saturday Night Live“
|„Sofia Vergara/One Direction“ (37 sezonas, 720 laida)
|-
|Serialas *iCarly*
|Kviestinės žvaigždės
|„iGo One Direction“ (6 sezonas, 96 serija)
|-
|*X Faktorius (Australija)*
|Kviestiniai mokytojai
|One Direction buvo kviestiniais mokytojais „apsilankymų namuose“ etapo metu ketvirtajame sezone
|-
! style="background:#B0C4DE;" colspan="4"| Filmai
|-
|2012&nbsp;m.
|*Up All Night: The Live Tour*
|Jie patys
|Koncerto įrašas buvo nufilmuotas kaip dalis One Direction Up All Night turo International Centre, Bournemouth mieste
|-
|2013 m.
|*This Is Us*
|Jie patys
|
|-

## Apdovanojimai ir nominacijos
One Direction jau spėjo atsiimti savo pirmąjį prestižinį BRIT apdovanojimą už dainą „What Makes You Beautiful“, kuri tapo geriausiu Britanijos singlu (*Best British Single*), NME apdovanojimą, du Kids Choice apdovanojimus, tris MTV Video Music apdovanojimus ir daugybę kitų vien per 2012 metus. Taip pat jie buvo nominuoti ir atsiėmė visus tris 2012&nbsp;m. Teen Choice apdovanojimus. Taip pat laimėjo begalę kitų svarbių apdvanojimų.

## Leidiniai
* *One Direction: Forever Young*, HarperCollins (2011&nbsp;m. vasario 17 d.)
* *One Direction: The Official Annual 2012*, HarperColins (2011&nbsp;m. rugpjūčio 1 d.)
* *Dare to Dream: Life as One Direction*, HarperCollins (2011&nbsp;m. rugpjūčio 15 d.)

## Šaltiniai

## Nuorodos
*